Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 947/12/3309	Trenčín, 21.5.2013
EEČ : 2-28-26-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
Podľa § 220 ods. 1 písm. c/ Trestného poriadku obvinený zložil na účet Okresnej prokuratúry XXXXX sumu 25,- Eur na všeobecne prospešné účely, ktorá podľa vôle obvineného patrí štátu na pomoc obetiam trestnej činnosti, a táto bude prevedená na účet XXXXX XXXXX XXXXX XXXXX XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
dňa 13.10.2012 v čase o 20.20 hod. prišiel do XXXXX XXXXX v XXXXX kde sa pohyboval po predajnej ploche, prešiel do oddelenia s alkoholickými nápojmi a tu z regála zobral 1 ks 0,5 l fľašu alkoholu zn. Hruška Spiš v hodnote 11,99,- €, 1 ks 0,5 l fľašu alkoholu zn. Jack Daniels v hodnote 26,90,- €, 1 ks 0,5 l fľašu alkoholu zn. Jim Beam v hodnote 16,49,- €, ktoré veci si vložil do nákupného košíka, následne prešiel do oddelenia elektro, kde si vložil do košíka 1 ks žehličku na vlasy zn. Remingtom 34,99,- €, odtiaľto prešiel do oddelenia hračiek, kde z 1 ks 0,5 l fľaše alkoholu zn. Jack Daniels a 1 ks 0,5 l fľaše alkoholu zn. Jim Beam odstránil prinesenými kliešťami ochranné prvky, následne fľaše s alkoholom a žehličku preložil z nákupného košíka do ruksaku, ktorý mal so sebou, košík s ochrannými prvkami nechal v oddelení hračiek a odišiel smerom k pokladniam, kde s odcudzenými vecami prešiel cez pokladne bez zaplatenia, kde bol následne zadržaný pracovníkmi SBS, čím si prisvojil cudziu vec tým, že sa jej zmocnil a svojim konaním v prípade odcudzenia tovaru by spôsobil poškodenej spoločnosti XXXXX XXXXX XXXXX a.s., XXXXX XXXXX XXXXX XXXXX IČO XXXXX škodu na odcudzených veciach v sume 90,37,- € a poškodením ochranných prvkov škodu v sume 4,50,- €, po krádeži odovzdal obvinený pracovníkom SBS tovar 1 ks fľaša o objeme 0,5 l Spiš Hruška v sume 11,99,- €, 1 ks fľaša o objeme 0,5 l Jim Beam v sume 16,49,- €, 1 ks žehlička na vlasy zn. Remington v sume 34,99,- €, ktorý bol na predajňu vrátený v nepoškodenom stave, na odcudzenej fľaši Jack Daniels bol poškodený kolok, čím sa táto fľaša stala nepredajná a tým vznikla škoda 26,90,- € a bol za taký čin v predchádzajúcich dvanástich mesiacoch právoplatne postihnutý rozhodnutím o uložení pokuty za priestupok proti majetku podľa § 50 ods. 1 Zák. č. 372/1990 Zb. o priestupkoch v znení neskorších predpisov v sume 20,- € blokom na pokutu nezaplatenú na mieste č. XXXXX zo dňa 24.07.2012 právoplatným dňa 24.07.2012 za krádež 1 ks energetický nápoj Red Bull o objeme 0,25 l v celkovej hodnote 1,19,- € v XXXXX XXXXX XXXXX. 

Odôvodnenie: 
      Uznesením povereného príslušníka Okresného riaditeľstva PZ, Odbor skráteného vyšetrovania v XXXXX sp. zn.  XXXXX zo dňa 16.11.2012 bolo podľa § 206 ods. 1 Trestného poriadku vznesené obvinenie ml. XXXXX pre prečin krádeže podľa § 212 odsek 2 písmeno f) Trestného zákona na skutkovom základe vyššie uvedenom. 

      Preskúmaním príslušného spisového  materiálu  som  zistila,  že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

      Obvinený ml. XXXXX ako aj  poškodená osoba s uzatvorením zmieru počas prípravného konania vyslovili súhlas. Obvinený slobodne, vážne vyhlásil, že spáchal skutok, pre ktorý je stíhaný. Poškodená spol. XXXXX XXXXX XXXXX a.s., XXXXX XXXXX XXXXX XXXXX v zastúpení XXXXX sa k trestnému konaniu pripojila a žiada uhradiť spôsobenú škodu. 

	Svedok poškodený uviedol, že „súhlasím s ukončením sporu zmierom a zastavením trestného stíhania u ml. XXXXX Zvyšok spôsobenej škody bol dňa 17.03.2013 uhradený vo výške 21,52,- €, nakoľko v tento deň bola na uvedený tovar, na ktorom spôsobil mladistvý škodu, akcia, z uvedeného dôvodu predtým vyčíslená škoda vo výške 31,40,- € sa nemohla uplatňovať, len vo výške, v akej sa v deň úhrady tovar predáva.“

Obvinený navrhol zloženie peňažnej sumy na všeobecne prospešné účely vo výške 25,- € na účet Okresnej prokuratúry XXXXX č. XXXXX ktorú prokurátorka považuje za dostačujúcu.

Peňažná čiastka na všeobecne prospešné účely vo výške 25,- €, určená na peňažnú pomoc obetiam trestnej činnosti, bola obvineným dňa 06.05.2013 vložená na účet XXXXX XXXXX 

     Obvinený ml. XXXXX nebol trestne stíhaný ani priestupkovo riešený. V mieste bydliska na obvineného sťažnosti podávané neboli. 

       Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, som dospela k záveru, že takýto spôsob  rozhodnutia je dostačujúci.

           Pretože podmienky pre schválenie zmieru a zastavenie trestného stíhania sú splnené, bolo rozhodnuté tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka